Futbolo klubas

Futbolo klubas – viešas ar privatus juridinis asmuo, arba organizacija, veikianti futbolo srityje, turinti vieną ar daugiau komandų. Komandą sudaro klubo žaidėjai ir klubo oficialūs asmenys. Komandos žaidžia futbolo rungtynes vieni prieš kitus, dalyvauja draugiškose, šalies ar tarptautinėse čempionatuose bei varžybose.https://alyga.lt/uploads/files/2021_m_lff_varzybu_nuostatai_updated_v4.pdfhttps://www.lff.lt/wp-content/uploads/2023/01/2023-Optibet-A-lyga-varz%CC%8Cybu%CC%A8-nuostatai-2023-01-09.pdf

 Istorija 
Pirmieji futbolo klubai buvo įkurti XIX a. Anglijoje, o Lietuvoje – 1920-ųjų dešimtmetyje. Klubų, kaip organizacijų teisinė forma kito priklausomai nuo istorinio laikotarpio. Šiuo metu dauguma Lietuvos klubų yra asociacijos arba viešosios įstaigos. Klubams priklausančios akademijos gali būti arba klubo padalinys, arba atskiras juridinis vienetas.

Po Nepriklausomybės atgavimo, daug klubų Lietuvoje greitai kūrėsi, trumpai egzistavo, ir greitai žlugo. Norint padidinti futbolo raidos stabilumą, bei klubų veiklos tęstinumą, buvo įdiegtas modelis, pagal kurį siekiama kad klubai turėtų tinkamą valdymo bei personalo struktūrą, finansinio tęstinumo planą, žaidėjų ugdymo planą. Ypatingas dėmėsys buvo skirtas žaidėjų ugdymui – klubai, norintys siekti dalyvauti Lietuvos aukščiausiojo lygmens varžybose privalo turėti vaikų bei jaunimo akademijas, jų komandos privalo dalyvauti respublikinėse varžybose. Klubai, iškovoję vietą aukšesnėje lygoje sportiniu principu, tačiau nepatenkinę šių licencijavimo reikalavimų likdavo žemesniame lygmenyje.

 Valdymas 

Kiekvienoje šalyje futbolo klubų veiklą koordinuoja federacija, Lietuvoje – tai Lietuvos futbolo federacijahttps://lff.lt/federacija/apie-mus/. Šalių federacijos yra pavaldžios savo kontinento konfederacijai, LFF atveju tai UEFA. Pasaulio mastu, už futbolo veiklą, taisykles bei standartus yra atsakinga FIFA.https://digitalhub.fifa.com/m/5371a6dcc42fbb44/original/d6g1medsi8jrrd3e4imp-pdf.pdf 

Klubai turi savo turtą – rungtynių bei treniruočių įrangą, transportą, didesni klubai turi savo sporto bazę. Klubo vertę taip pat sudaro ir nematerialus turtas – pavadinimas, spalvos, logotipai. Futbolo klubai yra remiami privačiai, arba valstybės. 

 Struktūra 
Komandą sudaro klubo žaidėjai ir klubo oficialūs asmenys, dalyvaujantys rungtynėse. 

Žaidėjai – reguliariai besitreniruojantys įvairių pozicijų futbolininkai: vartininkas, saugai, gynėjai, puolėjai. Jų tarpe išrenkamas kapitonas. Aukšto lygmens žaidėjai su klubais pasirašo profesionalaus futbolininko sutartis, pusiau profesionalūs futbolininkai žaidžia mėgėjo sutarties pagrindu. Klubai, nerandantys tinkamų žaidėjų Lietuvoje kviečiasi legionierius.

Oficialūs asmenys – tai asmenys, išskyrus žaidėjus, užsiimantys su klubu ir futbolu susijusia veikla. Mažuose klubuose tai gali būti tik vadovas ir treneris. Klubui augant, prisijungia padalinių vadovai, specializuoti treneriai, medicinos personalas, analitikai, atstovai spaudai, administracija, kitas pagalbinis personalas. Klubo oficialiais asmenimis taip pat laikomi ir kiti asmenys, galintys daryti esminę įtaką klubui, tokie kaip akcininkai, dalininkai ar rėmėjai. Dalis klubo narių yra įdarbinami, kiti dalyvauja savanorystės pagrindu.

 Komandų tipai 

Mažesni klubai dažnai turi tik vieną komandą, didesni gali turėti keletą komandų, priklausomai nuo žaidėjų demografijos.
 Pagrindinė komanda – klubo stipriausios sudėties komanda, siekiančią dalyvauti kuo aukštesniame lygų struktūros lygmenyje. 
 Dublerinė komanda – antroji klubo komanda, kurioje gali žaisti atitinkamas skaičius žaidėjų iš pagrindinės komandos ir atvirkščiai.
 Dukterinė komanda – trečioji klubo komanda, kurioje negali žaisti nei pagrindinės komandos, nei dublerinės komandos žaidėjai (ir atvirkščiai), išskyrus tam tikras išimtis.
 Jaunimo komandos – įvairaus amžiaus grupių varžybose dalyvaujančios komandos, pvz. U-9, U-15. Šios komandos dažnai žaidžia futbolo klubams priklausančių akademijų pavadinimu. 
 Veteranų komandos – įvairaus vyresnio amžiaus grupių varžybose dalyvaujančios komandos, pvz. 35+, 55+.
 Moterų komandos – moterų komandos dalyvauja moterų futbolo varžybose, taip pat yra ir įvairaus amžiaus grupių mergaičių/merginų komandos
 Įvairių futbolo atmainų komandos: salės futbolo (futsal)https://futsal.lt/apie-mus, paplūdimio futbolo, mažojo futbolo (5 prieš 5, 7 prieš 7, 8 prieš 8), tekbolo.

 Šaltiniai 


Kategorija:Futbolo terminologija